open-index/open-wikipedia-markdown huggingface dataset:
মোশিং

thumb|250px|কনসার্টের মঞ্চের সামনে অংশগ্রহণকারীদের মোশিং

**মোশিং** () বা **স্ল্যামিং** (slamming) হচ্ছে এক প্রকার নৃত্য কৌশল যেখানে অংশগ্রহণকারী দর্শকশ্রোতারা একে অপরকে আক্রমণাত্বক স্টাইলে ধাক্কা বা আঘাত করে। যেসকল পন্থায় মোশিং করা হয় তার মধ্যে আছে স্টেজ ডাইভিং বা মঞ্চ থেকে কনসার্টে অংশগ্রহণকারীদের ওপর ডাইভ করা ঝাপিয়ে পড়া, ক্রাউড সাফিং বা দর্শকদের ওপর দিয়ে চলাচল করা, ইন্সট্রুমেন্ট স্ম্যাশিং বা গান শেষে বাদ্যযন্ত্র ভেঙে চুরমার করা, হেডব্যাঙ্গিং বা মাথায় আঘাত করা। সঙ্গীতের যেধরনের কনসার্টে মোশিং দেখা যায় তার মধ্যে আছে পাংক রক, হার্ডকোর পাংক, হেভি মেটাল, মেটালকোর, গ্রুঞ্জ, অল্টারনেটিভ, এবং সাধারণ রক।

মোশিং সচারচর সরাসরি প্রদর্শিত কোনো সঙ্গীত অনুষ্ঠানে দেখা যায়, যদিও এটি রেকর্ডের সংঙ্গীত অনুষ্ঠানের ক্ষেত্রেও করা হয়। ২০০০-এর দশকে বিভিন্ন প্রকার মোশিং-এর চল চালু হয় যেমন: ট্র্যাশিং (thrashing), এবং বিভিন্ন প্রকার সঙ্গীতেই এই মোশিং স্টাইল ব্যবহৃত হত। মোশিং সচারচর করা হয় মঞ্চের সামনে, যা সাধারণত **মোশিং পিট** বা শুধু **পিট** নামে পরিচিত।

## তথ্যসূত্র

## বহিঃসংযোগ
* Berger, Tom (2004) *[http://www.moshing.org/ In the Pit]  - How to survive mosh pits and bodysurfing!* (online book)
* ''How to Mosh in a Mosh Pit'' on *wikiHow* (detailed listing of steps to follow, tips, and warnings)
* ''A Guide to Moshing and Concert Survival'' by Jon Testrake and Nick White, on *YouTube*, April 4, 2007 (humorouos video with some serious and useful content, time 8:53)
* ''Crowd Surfing and Moshing'' on *Music Not Mayhem: SafeConcerts* (includes information on injuries sustained)
Burning Calories:For two hours? Anywhere from 600-800 calories on a normal person, depending on your metabolism * Coalition Against Moshing at Ska Shows
* ''Moshing'' and ''Wall of Death '' in the *Urban Dictionary* (collection of publicly-contributed definitions and description, both lauding and criticizing moshing)

#### মোশিং-এর ভিডিও
* ''Extreme Mosh Pit'' on *YouTube*, posted by "xxscrewyou2" on June 21, 2006 (time 2:09)
* ''Wall of Death'' on *YouTube*, posted by "Ailtonno" on June 16, 2006 (time 0:48)
* ''Lamb of God - Wall of Death'' on *YouTube*, posted by "jsguzmanv" on March 10, 2007 (time 3:49)
* ''Lamb of God - Wall of Death'' on *YouTube*, posted by "eleventhhour" on November 14, 2005 (time 1:09)

বিষয়শ্রেণী:নৃত্য
বিষয়শ্রেণী:রকসঙ্গীত
ডেন্টাল ব্রেস

**ডেন্টাল ব্রেস** () যা **অর্থোডোন্টিক ব্রেস** (orthodontic braces) বা সাধারণভাবে **ব্রেস** (braces) নামেও পরিচিত। এটি একটি ডিভাইস যা দাঁতের পাটি উপরে নিচে সামঞ্জস্যপূর্ণ করতে ব্যবহৃত হয়। সামঞ্জস্যপূর্ণ দাঁতের পাটি বিন্যাসের ফলে নিখুত ও সুবিধাজনক ভাবে কোনোকিছু কামড়ে ধরতে যাদের সমস্যা হয়, তাদের চিকিৎসার জন্যই মূলত ডেন্টাল ব্রেস ব্যবহৃত হয়। যে ধরনের কামড়গুলোর ব্রেসের মাধ্যমে ঠিক করা হয় সেগুলোকে বলা হয় ম্যালোক্লশন, যেমন: আন্ডারবাইট, ওভারবাইট, ক্রস বাইট, এবং ওপেন বাইট। সাধারণত শিশু-কিশোরদের ক্ষেত্রে ব্রেস ব্যবহার করা হলেও প্রাপ্তবয়স্করাও ডেন্টাল ব্রেস ব্যবহার করতে পারেন। দাঁতের চিকিৎসার জন্যে এটি একটি জনপ্রিয় ও কার্যকরী পদ্ধতি হলেও অনেকেই আছেন যাঁরা এই পদ্ধতি অনুসরণ করতে চান না। কারন অনেক ক্ষেত্রে এটি দাঁতের ও মুখবিবরে বিরক্তি ও ব্যথার কারন হয়ে দাঁড়ায়।

বিষয়শ্রেণী:দন্তচিকিৎসা
বিষ্ণুস্বামী

**বিষ্ণুস্বামী** ছিলেন একজন হিন্দু ধর্মগুরু। তিনি বৈষ্ণব রুদ্র-সম্প্রদায়ের প্রতিষ্ঠাতারূপে পরিচিত।
তিনি দক্ষিণ ভারতের এক হিন্দু ব্রাহ্মণ পরিবারে জন্মগ্রহণ করেছিলেন। তাঁর বাবা দক্ষিণ ভারতের একজন রাজার প্রধানমন্ত্রী ছিলেন। যদিও অনেক পণ্ডিত শ্রীল বিষ্ণুস্বামীর জীবন নিয়ে গবেষণা করেছেন, তবুও সর্বাধিক প্রামাণিক বিবরণ শ্রীল ভক্তিসিদ্ধান্ত সরস্বতী ঠাকুর দিয়েছেন।

শ্রীল বিষ্ণুস্বামীর জীবন নিয়ে যদিও অনেক পণ্ডিত গবেষণা করেছেন, তবুও সর্বাধিক প্রামাণিক বিবরণ শ্রীল ভক্তিসিদ্ধান্ত সরস্বতী ঠাকুর দিয়েছেন।

শ্রীল বিষ্ণুস্বামী যে দর্শন প্রচার করেছিলেন তাকে শুদ্ধাদ্বৈত  বলা হয়। তাঁর মতে ব্রাহ্মণ হলেন বিষ্ণুর দেবতা, দ্বৈত এবং অপরিবর্তনীয়। আত্মা তাঁর কণা, চিরন্তন এবং নির্ভরশীল। আত্মার মুক্তির পথ ভগবান বিষ্ণুর প্রতি ভক্তি।
খাঁটি ননডুয়ালিটির ধারাকে জন্ম দিয়েছিলেন বিষ্ণুস্বামী ।তিনি দক্ষিণ ভারতের অন্ধ্র প্রদেশে জন্মগ্রহণ করেছিলেন। শ্রীশ্রী রাধা-কৃষ্ণের সেবা করা তাঁর শিক্ষার একটি মৌলিক নীতি। অনেক পণ্ডিতের দাবি, বিষ্ণুস্বামী উল্লিখিত অন্ধ্র প্রদেশ নয় আলাদা জায়গার লোক।
গৌর গোবিন্দ স্বামী বিষ্ণুস্বামী সম্পর্কে লিখেছেন। একদিন রুদ্র-সম্প্র‌দায়ের আচার্য বিষ্ণুস্বামী রুদ্রমুনির রুদ্র-দ্বীপে এলেন। তাঁর শিষ্যরাও তাঁর সাথে ছিলেন। রাতে শিষ্য়‌রা হরে কৃষ্ণ হরে কৃষ্ণ কৃষ্ণ কৃষ্ণ কৃষ্ণ হরে / হরে রাম হরে রাম রাম রাম রাম হরে মন্ত্রে বিষ্ণুস্বামী প্রভুর কাছে প্রার্থনা করেছিলেন এবং সেই সময় রুদ্র মুনি তাদের সামনে উপস্থিত হয়েছিল। সমস্ত বৈষ্ণব রুদ্রমুনিকে দেখলেন এবং বিষ্ণুস্বামী তাঁর কাছে প্রার্থনা শুরু করলেন। বিষ্ণুস্বামীর প্রার্থনা এবং তিনি যেভাবে ভক্তি-তত্ত্বের প্রচার করেছিলেন তাতে মুনি সন্তুষ্ট হয়ে তাঁকে বলেছিলেন:

বিষ্ণুস্বামী বলেছিলেন: 

রুদ্রমুনি বিষ্ণুস্বামীকে ঠিক তাই আশীর্বাদ করেছিলেন। সেদিনই বিষ্ণুস্বামী-সম্প্র‌দায়ের নামকরণ করা হয়েছিল রুদ্র-সম্প্র‌দায়। রুদ্রমুনি এই সম্প্র‌দায়কে তাঁর করুণা আশীর্বাদ করেছিলেন। বিষ্ণুস্বামী নবদ্বীপের রুদ্র-দ্বীপে  কিছুকাল অবস্থান করেছিলেন এবং গৌর-ভজন করেছিলেন। সুতরাং তিনি গৌড়-প্রেম, কৃষ্ণ-প্রেম অর্জন করেছিলেন। ভগবান গৌরাঙ্গ স্বপ্নে তাঁর কাছে উপস্থিত হয়ে বলেছিলেন: 

পরবর্তীতে, মহাপ্রভুর সময়কালে, বিষ্ণুস্বামী বল্লভ ভট্ট বা বল্লভচার্য হিসাবে এসেছিলেন। কারণ মহাপ্রভু  বিষ্ণুস্বামীকে বলেছিলেন:

অর্থাৎ ভবিষ্যতে তুমি বৈষ্ণব আচার্য বল্লভ ভট্ট রূপে পৃথিবীতে আবার আসবে।

## তথ্যসূত্র

বিষয়শ্রেণী:বৈষ্ণবধর্ম
বিষয়শ্রেণী:মধ্যযুগীয় হিন্দু ধর্মগুরু
বিষয়শ্রেণী:বৈষ্ণব সম্প্রদায়
টুম্ব রেইডার

***টুম্ব রেইডার*** () হচ্ছে একটি মিডিয়া ফ্রাঞ্চাইজ, যেখানে বিভিন্ন রকমের পণ্য রয়েছে যেমন: অ্যাকশন-অ্যাডভেঞ্চার গেইম, কমিক বই, উপন্যাস, থিম পার্ক রাইড, এবং চলচ্চিত্র। এর সবগুলোর মূল চরিত্র হচ্ছে কাপ্লনিক ব্রিটিশ নারী প্রত্নতত্ববিদ লারা ক্রফ্‌ট। ১৯৯৬ সালে প্রথম *[[টুম্ব রেইডার (ভিডিও গেম)|টুম্ব রেইডার]]* নামে ভিডিও গেম প্রকাশিত হবার পর এটি জনপ্রিয়তার হাত ধরে আরো অন্যান্য ক্ষেত্রে এই চরিত্রটি বিকশিত হতে থাকে। লারা ভিডিও গেইম শিল্পের একটি আইকনে পরিণত হয়। গিনেস বুক অফ ওয়ার্ল্ড রেকর্ডস লারাকে ২০০৬ সালের সবচেয়ে সাফল্যমণ্ডিত ভিডিও গেম অভিনেত্রী হিসেবে বর্ণনা করে। এই ভিডিও গেম ধারাবাহিকের প্রথম ছয়টি ভিডিও গেম ডেভেলপ করে কোর ডিজাইন, এবং সর্বশেষ তিনটি ভিডিও গেম ক্রিস্টাল ডাইনামিক্স। এই গেমটি পরিবেশন করে ইডিওস ইন্টার‌েক্টিভ যা বর্তমানে স্কয়ার এনিক্সের একটি অংশ। এই ভিডিও গেমের উপর ভিত্তি করে তৈরি হওয়া দুটো চলচ্চিত্র *[[লারা ক্রফ্‌ট: টুম্ব রেইডার]]* এবং *[[লারা ক্রফ্‌ট টুম্ব রেইডার: দ্য ক্রেডেল অফ লাইফ]]*-এ লারা ক্রফ্‌ট চরিত্রে অভিনয় করেছেন মার্কিন অভিনেত্রী অ্যাঞ্জেলিনা জোলি।

## তথ্যসূত্র

## বহিঃসংযোগ
* Tomb Raider - Official site.
* Tomb Raider Chronicles - Media and information from the entire series.
* WikiRaider - Wiki dedicated to the series.
* Tomb Raider Wiki  - Wiki dedicated to the series.

বিষয়শ্রেণী:ভিডিও গেম
বিষয়শ্রেণী:ভিডিও গেম ফ্র্যানচাইজি
ন্যাশনাল এডুকেশন অ্যাসোসিয়েশন

thumb|ওয়াশিংটন ডি.সি.-তে অবস্থিত এনইএ সদরদপ্তর

**ন্যাশনাল এডুকেশন অ্যাসোসিয়েশন** () বা এনইএ (NEA) হচ্ছে যুক্তরাষ্ট্রের পেশাজীবীদের সর্ববৃহৎ ট্রেড ইউনিয়ন। এই সংগঠনটি যেসকল গোষ্ঠীর প্রতিনিধিত্ব করে তার মধ্যে আছে, পাবলিক বিদ্যালয়ের শিক্ষক, কলেজের শিক্ষক, বিশ্ববিদ্যালয়ের শিক্ষক, শিক্ষা প্রতিষ্ঠানগুলোর অনুষদ ও বিভাগের কর্মকর্তা-কর্মচারী, অবসরপ্রাপ্ত শিক্ষক, এবং যেসকল ছাত্র যা শিক্ষক হতে যাচ্ছেন। এনইএ-এর সর্বমোট সদস্য সংখ্যা প্রায় ৩২ লক্ষ এবং এর সদর দপ্তর অবস্থিত যুক্তরাষ্ট্রের রাজধানী ওয়াশিংটন ডি.সি.-তে। যুক্তরাষ্ট্রের সবগুলো অঙ্গরাজ্যে এর একাধিক অ্যাফিলিয়েটেড প্রতিষ্ঠান রয়েছে, এবং দেশজুড়ে ১৪,০০০-এরও বেশি গোষ্ঠী এর সাথে সম্পৃক্ত। এই প্রতিষ্ঠানের মোট কর্মজীবির সংখ্যা ৫৫০ জনেরও বেশি এবং ২০০৬-২০০৭ অর্থবছরে প্রতিষ্ঠানটির বাজেট ছিলো প্রায় ৩০.৭ কোটি মার্কিন ডলার। বর্তমানে এই প্রতিষ্ঠানটির প্রধান বা প্রেসিডেন্ট পদে রয়েছেন ডেনিস ভ্যান রোকেল। যুক্তরাষ্ট্রের কয়েকটি অঙ্গরাজ্যে প্রতিষ্ঠানটি ইনকর্পোরেশন বা কর্পোরেশন হিসেবে নিবন্ধিত, যদিও বেশিরভাগ অঙ্গরাজ্যে এটি ট্রেড ইউনিয়ন বা শ্রমিক সংঘ হিসেবেই নিবন্ধিত। সেই সাথে এটি শিক্ষকদের আন্তর্জাতিক ট্রেড ইউনিয়ন এডুকেশন ইন্টারন্যাশনালের সদস্য। এটির ওয়েবসাইটে এনইএ "পেশাদার কর্মীদের সংগঠন" (professional employee organization) হিসেবে উল্লেখ থাকলেও যুক্তরাষ্ট্রে এবং সমালোচকদের দৃষ্টিতে এটি একটি ট্রেড ইউনিয়ন।

## তথসূত্র

## বহিঃসংযোগ
* National Education Association Web site
* NEA Fund for Children and the Public 
* "National Education Association." Infoplease. Based on Columbia Electronic Encyclopedia, 6th ed., 2007.
* NEA Accountability Project. Landmark Legal Foundation. No date.
* Mike Antonucci's education blog 
* Learning for a Cause , non-profit Canadian educational organization promoting the arts in education.
* American Federation of Teachers Web site
* One Hat for Labor? by David Moberg, *The Nation*, April 29 2009

বিষয়শ্রেণী:১৮৫৭-এ প্রতিষ্ঠিত
ডাগ লাইম্যান

**ডাগ লাইম্যান** () (জন্ম: ২৪ জুলাই, ১৯৬৫) একজন মার্কিন চলচ্চিত্র পরিচালক। তিনি সবচেয়ে বেশি পরিচিত তার পরিচালিত চলচ্চিত্র *দ্য বোর্ন আইডেন্টিটি* (২০০২), *[[মি. এন্ড মিসেস. স্মিথ (২০০৫-এর চলচ্চিত্র)|মি. এন্ড মিসেস. স্মিথ]]* (২০০৫), এবং *[[জাম্পার (চলচ্চিত্র)|জাম্পার]]* (২০০৮)-এর জন্য।

### প্রাথমিক জীবন
লাইম্যানের বাবা আর্থার এল. লাইম্যান ছিলেন নিউ ইয়র্কের একজন পরিচিত আইনজীবী। এছাড়া বিভিন্ন সরকারি পদেও তিনি দায়িত্ব পালন করেছেন।

নিউ ইয়র্কের ইন্টারন্যাশনাল সেন্টার অফ ফটোগ্রাফি এবং জুনিয়র হাই স্কুলে ছাত্র হিসেবে থাকাকালীন লাইম্যান স্বল্পদৈর্ঘ্য চলচ্চিত্র তৈরি করা শুরু করেন। পরবর্তীতে ব্রাউন ইউনিভার্সিটিতে পড়ার সময় তিনি ছাত্রদের পরিচালিত একটি ক্যাবল টেলিভিশন স্টেশন তৈরিতে যোগ দেন, ও আর্থিকভাবে সহায়তা করেন। তিনি ছিলেন এই টেলিভিশন চ্যানেলটির প্রথম স্টেশন ম্যানেজার। এরপর ইউনিভার্সিটি অফ সাউদার্ন ক্যালিফোর্নিয়াতে পড়ার সময়, ১৯৯৩ সালে তিনি তার পরিচালিত প্রথম চলচ্চিত্র *গেটিং ইন/স্টুডেন্ট বডি* নির্মাণ করেন।

## তথ্যসূত্র

## বহিঃসংযোগ
* 
* "The Liman Identity" -- New York Magazine biography
* www.30ninjas.com — Doug Liman's Action Website 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন টেলিভিশন প্রযোজক
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন চিত্রগ্রাহক
বিষয়শ্রেণী:ইউএসসি স্কুল অফ সিনেমাটিক আর্টস এর প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন ইহুদি
কর্নেল উলরিচ

থাম্ব|কর্নেল উলরিচ
**কর্নেল জর্জ হোপলে-উলরিচ** () (৪ ডিসেম্বর, ১৯০৩ – ২৫ সেপ্টেম্বর, ১৯৬৮) হচ্ছেন একজন মার্কিন ঔপন্যাসিক এবং ছোটগল্প লেখক যিনি মাঝে মাঝে **উইলিয়াম আইরিশ** এবং **জর্জ হোপলে** ছদ্মনামে লিখে থাকতেন।

উলরিচের জীবনীলেখক ফ্রান্সিস নেভিনস জুনিয়র, উলরিচকে তার সময়ের সময়ের চতুর্থ সেরা অপরাথ থ্রিলার লেখক হিসেবে অভিহিত করেছেন। সামনের তিন লেখক ছিলেন ড্যাশিয়েল হ্যামেট, আর্ল স্ট্যানলি গ্র্যাডনার, এবং রেমন্ড শ্যান্ডলার।

উলরিচের শিশু অবস্থায় তার পিতা-মাতা পরস্পর আলাদা হয়ে যান। এরপর কিছু সময় তিনি মেক্সিকোতে তার পিতার সাথে বসবাস করেছিলেন, যিনি পেশায় ছিলেন একজন পুর কৌশলবিদ। পরবর্তীতে উলরিচ তার মা ক্লেয়ার অ্যাটালিয়ে উলরিচের সাথে বসবাস করতে নিউ ইয়র্ক সিটিতে চলে আসেন।

## তথ্যসূত্র

## বহিঃসংযোগ
* 
* 
* Radio adaptations of Cornell Woolrich's stories on the CBS radio show ''Suspense'' 

বিষয়শ্রেণী:১৯০৩-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:মার্কিন ঔপন্যাসিক
বিষয়শ্রেণী:নিউ ইয়র্ক শহরের লেখক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:মার্কিন ছোটগল্পকার
বিষয়শ্রেণী:মার্কিন পুরুষ ছোটগল্পকার
বিষয়শ্রেণী:২০শ শতাব্দীর মার্কিন ছোটগল্পকার
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর ছদ্মনামধারী লেখক
বিষয়শ্রেণী:মার্কিন রোমান ক্যাথলিক
লোকসংগীত

**লোক সঙ্গীত** বাংলাদেশের সঙ্গীতের একটি অন্যতম ধারা। এটি মূলত বাংলার নিজস্ব সঙ্গীত। গ্রাম বাংলার মানুষের জীবনের কথা, সুখ দুঃখের কথা ফুটে ওঠে এই সঙ্গীতে। এর আবার  অনেক ভাগ রয়েছে। এটি একটি দেশের বা দেশের যেকোনো অঞ্চলের সংস্কৃতিকে তুলে ধরে।  যেমন ভাওয়াইয়া, ভাটিয়ালি, পল্লীগীতি, গম্ভীরা ইত্যাদি।

## বৈশিষ্ট্য
* মৌখিকভাবে লোকসমাজে প্রচারিত।  
* সম্মিলিত বা একক কণ্ঠে গাওয়া যেতে পারে।
* প্রজন্ম থেকে প্রজন্মে মানুষের মুখে মুখে এর বিকাশ ঘটে। 
* সাধারণত নিরক্ষর মানুষের রচনায় এবং সুরে এর প্রকাশ ঘটে। 
* আঞ্চলিক ভাষায় উচ্চারিত হয়। 
* প্রকৃতির প্রাধান্য বেশি । 
* দৈনন্দিন জীবনের সুখ-দুঃখ, প্রকাশ পায়।
* গ্রাম বাংলার মানুষের জীবন যাপন সম্পর্কে ধারণা পাওয়া যায়।

## বিশেষ অধ্যায়

বাংলার দুটি বিখ্যাত লোকগীতি বা লোকসঙ্গীত হলো "সোহাগ চাঁদ বদনী ধনী নাচো তো দেখি" এবং "ভালো কইরা বাজান গো দোতারা সুন্দরী কমলা নাচে"
এই দুটি গান ব্রিটিশ ভারতের আসাম রাজ্যের সিলেটের ঐতিহ্যবাহী সুখাইড় জমিদার বাড়ির গুনী জমিদার শ্রীযুক্ত বাবু বৃন্দবন রায় চৌধুরীর রচিত ও সুরারোপিত বিখ্যাত গান।

## তথ্যসূত্র

## বহিঃসংযোগ
*বাংলাপিডিয়ায় লোকসঙ্গীত নিবন্ধ

বিষয়শ্রেণী:বাংলাদেশের লোকসংগীত
বিষয়শ্রেণী:বাংলাদেশের সঙ্গীত
বিষয়শ্রেণী:লোকসাহিত্য
বিষয়শ্রেণী:লোকসঙ্গীত
সামুদ্রিক অ্যাঞ্জেলফিশ পরিবার

**মেরিন অ্যাঞ্জেলফিশ** () হচ্ছে **পোমাক্যানথিডে** (Pomacanthidae) পরিবারভুক্ত এক প্রকার সামুদ্রিক মাছ। নাতিশীতোষ্ণ আটলান্টিক, ভারত, এবং সবচেয়ে বেশি প্রশান্ত মহাসাগরীয় অঞ্চলের প্রবাল খাড়িতে এ মাছ দেখা যায়। এই পরিবারে গণ আছে মোট ৭টি এবং প্রজাতির সংখ্যা প্রায় ৮৬। সাদৃশ্যপূর্ণ হলেও আমাজন নদীর বেসিনে প্রাপ্ত স্বাদুপানির প্রজাপতি মাছ, নাতিশীতোষ্ণ সিচাইল্ডরা আলাদা প্রজাতির মাছ।

বিভিন্ন রং-এ বর্ণময় ও গভীরতাপূর্ণ, দ্বিপার্শ্বীয় প্রতিসম শরীরের জন্য অ্যাঞ্জেলফিশের মূল বাসস্থান প্রবাল খাড়ির মধ্যে। এরকম বাসস্থানে থাকে এবং কাছাকাছি পরিবারের একটি মাছ হচ্ছে প্রজাপতি মাছ। প্রজাপতি মাছ থেকে অ্যাঞ্জেলফিশের পার্থকসূচক একটি বৈশিষ্ট্য হচ্ছে অ্যাঞ্জেলফিশের শক্ত অপারকুলাম বিদ্যমান, যা প্রজাপতি মাছে অনুপস্থিত।

প্রাচীরে থাকাকালীন সময়ে এরা ঝাঁকে ঝাঁকে থাকে।       

বিষয়শ্রেণী:সামুদ্রিক প্রাণী
বিষয়শ্রেণী:মাছ
মোহনীয়তা (উপস্থাপনা)

thumb|right|250px|হেডি ল্যামারকে ধরা হতো একজন মোহনীয় তারকা হিসেবে **মোহনীয়তা** বলতে মূলত বোঝানো হতো কোনও ব্যক্তির কোনও কিছুর ওপর জাদুকরী একটা প্রভাবকে যা তাকে আকর্ষণীয় করে তুলতো। বর্তমানে মোহনীয়তা বলতে বোঝায় নির্দিষ্ট একটি কেতাদুরস্ত ও আকর্ষণীয় ভঙ্গিমা যা, কারো একটি বিলাসময় ও আভিজাত্যপূর্ণ উপস্থাপনা তৈরি করে। এবং এই উপস্থাপনা বাস্তবের চেয়ে সুন্দর। সাধারণত, ব্যক্তি, কর্মকাণ্ড, স্থান, প্রযুক্তি, বা পণ্য মোহনীয় হতে পারে কিংবা মোহনীয়তা যোগ করতে পারে।

## অন্য ভাষায়
মোহনীয়তাকে ইংরেজিতে "গ্ল্যামার" () বলে।

বিষয়শ্রেণী:ফ্যাশন
রুদ্র সম্প্রদায়

হিন্দুধর্মে **রুদ্র সম্প্রদায়** চার বৈষ্ণব উপসম্প্রদায়ের অন্যতম। বৈষ্ণবদের অন্যান্য সম্প্রদায়ের মতো এই সম্প্রদায়েও বিষ্ণু বা তার অবতার কৃষ্ণকে সর্বোচ্চ ঈশ্বর মনে করা হয়। রুদ্র সম্প্রদায়ের প্রবর্তক সন্ত বিষ্ণুস্বামী। যদিও এই সম্প্রদায়ের উৎস রুদ্র নামধারী মুনি, যিনি গত জন্মে ধ্রুবপুত্র শম্ভু ছিলেন। যিনি ভগবান বিষ্ণু (বা কৃষ্ণ) দ্বারা প্রদত্ত জ্ঞান মানবজাতিকে দিয়েছিলেন। বৈষ্ণব মত অনুসারে রুদ্রমুনি হলেন প্রথম এবং প্রধান বৈষ্ণব বা বিষ্ণুর অনুগামী। এই সম্প্রদায়ের মতে, বিষ্ণুস্বামী ছিলেন বৈষ্ণবদের পঞ্চদশ গুরু যিনি বিষ্ণুমাহাত্ম্য শিষ্যসমাজে প্রচার করেন। এই সম্প্রদায়ের প্রবর্তনের তারিখটি নিয়ে বিতর্ক রয়েছে। জেমস হেস্টিংসের মতে বিষ্ণুস্বামী পঞ্চদশ শতাব্দীর ব্যক্তিত্ব ছিলেন। কিন্তু কার্ল অলসনের মতে, তিনি ত্রয়োদশ শতাব্দীতে জন্মগ্রহণ করেছিলেন। রুদ্র সম্প্রদায়ের অনুগামীগণ অবশ্য বিষ্ণুস্বামীর জন্ম ৪,৫০০ বছর আগে হয়েছিল বলে মনে করেন। ঐতিহাসিক বিষ্ণুস্বামীর সম্পর্কে প্রায় কিছুই জানা যায় না। তার সকল রচনা কালের গহ্বরে বিলীন হয়ে গেছে। পশ্চিম ভারতের গুজরাত অঞ্চলে এই ধর্ম প্রথম প্রচারিত হয়েছিল। পরবর্তীকালে বল্লভ আচার্য (১৪৭৯–১৫৩১ খ্রি.) এই সম্প্রদায়ের মুখ্য প্রবক্তা হয়েছিলেন বলে মনে করা হয়।

রুদ্র সম্প্রদায়ের আবার দুটি উপবিভাগ রয়েছে: বিষ্ণুস্বামীর অনুগামী **বিষ্ণুস্বামীগণ** এবং বল্লভ আচার্য প্রবর্তিত **বল্লভগণ** বা পুষ্টিমার্গ সম্প্রদায়। উইলিয়াম ডেডওয়েলারের মতে, পুষ্টিমার্গ সম্প্রদায় বাদে রুদ্র সম্প্রদায়ের বর্তমানে কোনো অস্তিত্ব নেই।

এই সম্প্রদায়ের দর্শন হল কৃষ্ণপ্রধান শুদ্ধাদ্বৈত মতবাদ। এই সম্প্রদায়ের অনুগামীগণ কৃষ্ণকে একাকী অথবা রাধার সঙ্গে পূজা করেন। কৃষ্ণের অপর এক রূপ *বালগোপাল*-ও এই সম্প্রদায়ের পূজ্য।

হিন্দুধর্মে সন্ন্যাসজীবন আদর্শ হলেও রুদ্র সম্প্রদায়ে পুরোহিতদের সংসারধর্ম পালনে উৎসাহিত করা হয়। এই সম্প্রদায় বিবাহ করে পরিবার প্রতিপালনের কথা বলে।

## তথ্যসূত্র

বিষয়শ্রেণী:বৈষ্ণবধর্ম
বিষয়শ্রেণী:বৈষ্ণব উপসম্প্রদায়
ফ্রগার

***ফ্রগার*** () হচ্ছে একটি কাঠামোভিত্তিক বা আর্কেড গেম, যা বাজারে আসে ১৯৮১ সালে। এই গেমটি তৈরি করে জাপানের খেলনা নির্মাতা প্রতিষ্ঠান কোনামি এবং গেমটি বিশ্বব্যপী পরিবেশকের দায়িত্ব পালন করে সেগা/জার্মেলিন। এই গেমটি একটি ক্লাসিক ভিডিও গেম যার বিভিন্ন সংস্করণ এখনো ইন্টারনেটের বিভিন্ন গেমিং সাইটে পাওয়া যায়, ও যথেষ্ট জনপ্রিয়।

## সারসংক্ষেপ
এই ভিডিও গেমটি পটভূমি হচ্ছে যে কতোগুলো ব্যাঙকে একের পর এক তাদের বাড়ির রাস্তা দেখিয়ে দিতে হবে। আর এটা করতে গিয়ে প্রতিটি ব্যাঙকে অবশ্যই একটি ব্যস্ত রাস্তা এবং দূর্যোগপূর্ণ নদী পেরোতে হবে। এ কাজটি করতে গিয়ে বিভিন্ন দূর্যোগে ব্যাঙ মারা পড়লে খেলোয়াড় লাইফ পয়েন্ট হারাবে, তেমনি দক্ষ খেলোয়াড়রা অতিরিক্ত লাইফ পয়েন্ট পাবার সুযোগও পাবেন।

## বহিঃসংযোগ
* *[http://www.mobygames.com/game/frogger Frogger]* at MobyGames
* Frogger Special Detailed History
* Comparison of Sierra Frogger home computer releases
* Detailed Info on the Halion version of Frogger

বিষয়শ্রেণী:ভিডিও গেম
বিষয়শ্রেণী:উইন্ডোজ ফোন গেম
বিষয়শ্রেণী:মোবাইল গেম
বিষয়শ্রেণী:১৯৮১-এর ভিডিও গেম
বিষয়শ্রেণী:আইওএস গেম
বিষয়শ্রেণী:একক খেলোয়াড় ভিডিও গেম
বিষয়শ্রেণী:ভিডিও গেম ফ্র্যানচাইজি
বিষয়শ্রেণী:উইন্ডোজ গেম
গ্রাফিক উপন্যাস

থাম্ব|গ্রাফিক উপন্যাসের সংক্ষিপ্ত ব্যাখ্যা
**গ্রাফিক উপন্যাস** () হচ্ছে এক প্রকার গদ্য সাহিত্য যেখানে গল্পটি কমিকের মতো করে পাঠকের কাছে পরিবেশন করা হয়। এর পরিধিটি অনেক বড় এবং এটি কাঠামোর দিক থেকে ছোটগল্পের সাথে সাদৃশ্যপূর্ণ, এবং বিভিন্ন বিভাগে এটি বিভক্ত। সংক্ষেপে বলতে গেলে এটি একটি দীর্ঘ পরিধির কমিক্‌স।

গ্রাফিক উপন্যাসে আকৃতি তুলনামূলক ভাবে বড় হয় এবং কমিক ম্যাগাজিনের মতো প্রকাশনাগুলোতে এটি প্রকাশ পায়। সেই সাথে এটি বই হিসেবেও প্রকাশিত হয়, এবং বইগুলো সচারচর বইয়ের দোকান ছাড়াও কমিক্‌স বিক্রির দোকান এবং খবরের কাগজ বিক্রির দোকানগুলোতেও পাওয়া যায়। এছাড়া অনেক ক্ষেত্রে বড় বড় গ্রন্থাগারগুলোও গ্রাফিক উপন্যাস সংগ্রহ করেন।

## তথ্যসূত্র

বিষয়শ্রেণী:ধরন অনুযায়ী উপন্যাস
বিষয়শ্রেণী:কমিক বিন্যাস
বিষয়শ্রেণী:ডাইজেস্ট
বিষয়শ্রেণী:১৯৬০-এর দশকের নতুন শব্দ
বিষয়শ্রেণী:সাহিত্যের ইতিহাস
ইনসাইড দি অ্যাক্টরস স্টুডিও

[থাম্ব|150px|[জেমস লিপটন]]

***ইনসাইড দি অ্যাক্টরস স্টুডিও*** () হচ্ছে ব্রাভো টেলিভিশন নেটওয়ার্কে প্রচারিত একটি টক শো। যার উপস্থাপক এবং সঞ্চালক হচ্ছে জেমস লিপটন। অনুষ্ঠানটি প্রযোজনা ও পরিচলনা করেন জেফ উর্টজ, এবং এটির নির্বাহী প্রযোজক জেমস লিপটন। এই অনুষ্ঠানটি শুরু হয় ১৯৯৪ সালে এবং এটি পরিবেশন করে কেবলরেডি, যা ১২৫টি দেশে প্রায় ৮ কোটি ৯০ লক্ষ বাসায় এটি প্রচারিত হয়। বর্তমানে অনুষ্ঠানটি ধারণ করা হয় প্যালেস ইউনিভার্সিটির নিউ ইয়র্ক সিটি ক্যাম্পাসের মাইকেল শিমেল সেন্টার ফর দি আর্টস-এ।

## তথ্যসূত্র


বিষয়শ্রেণী:টেলিভিশন অনুষ্ঠান
বিষয়শ্রেণী:ইংরেজি ভাষার টেলিভিশন অনুষ্ঠান
সান ফ্রান্সিসকো ক্রনিকল

***সান ফ্রান্সিসকো ক্রনিকল*** () হল উত্তর ক্যালিফোর্নিয়ার সান ফ্রান্সিস্কো বে এরিয়ায় প্রচারিত একটি ইংরেজি ভাষার সংবাদপত্র। কিশোর ভ্রাতৃদ্বয় চার্লস ডি ইয়াং ও মাইকেল এইচ. ডি ইয়াং ১৮৬৫ সালে *দ্য ডেইলি ড্রামাটিক ক্রনিকল* নামে এই সংবাদপত্রটি প্রতিষ্ঠা করেন। সংবাদপত্রটি বর্তমানে হার্স্ট কর্পোরেশনের মালিকানাধীন। তারা ২০০০ সালে ডি ইয়াং পরিবারের নিকট থেকে এটি কিনে নেয়। এটি সান ফ্রান্সিস্কো শহর ও কাউন্টির সংবাদ পরিবেশন করা একমাত্র উল্লেখযোগ্য দৈনিক খবরের কাগজ।

সান ফ্রান্সিস্কো শহরের উন্নতির ফলে সংবাদপত্রটি উপকৃত হয় এবং ১৮৮০ সালের মধ্যে মার্কিন যুক্তরাষ্ট্রের পশ্চিম উপকূলে সর্বাধিক প্রচলিত সংবাদপত্র হয়ে ওঠে। একবিংশ শতাব্দীর শুরুর দিকে অন্যান্য সংবাদপত্রের মত এই সংবাদপত্রেরও প্রচলন কমে যায়। ২০২১ সালের প্রথম প্রান্তিকে প্রচলনের দিক থেকে এর অবস্থান ছিল ১৮তম।

১৯৯৪ সালে সংবাদপত্রটি *এসএফগেট* ওয়েবসাইট চালু করে। মার্চ মাসে সীমিত পরিসরে ও পরে ৩রা নভেম্বর দাপ্তরিকভাবে ওয়েবসাইটটি চালু করে। এতে সংবাদপত্রের ও অন্যান্য উৎসের বিষয়বস্তু অন্তর্ভুক্ত করা হয়। চালুর সময় *দ্য গেট* নামে পরিচিত ওয়েবসাইটটি বিশ্বের প্রথম বৃহত্তম সংবাদপত্রের ওয়েবসাইট। অ্যালেন ওয়াইনার ও জন কোট যৌথভাবে এটি প্রতিষ্ঠা করেন। নিজেদের সম্পাদকীয় লেখক ও প্রতিবেদক দিয়ে ওয়েবসাইটটি সচল করা হয়। এটি মার্ক ফিওরের রাজনৈতিক কার্টুনের জন্য একটি পুলিৎজার পুরস্কার অর্জন করে।

## তথ্যসূত্র

## বহিঃসংযোগ
*
* SFGate: Online version of the newspaper , contains freely searchable archive of all articles since 1995
* San Francisco public library databases , contains instructions on searching archived papers 1865–1922
* Hearst subsidiary profile of the ''San Francisco Chronicle''

বিষয়শ্রেণী:১৮৬৫-এ প্রবর্তিত সংবাদপত্র
বিষয়শ্রেণী:১৮৬৫-এ ক্যালিফোর্নিয়ায় প্রতিষ্ঠিত
বিষয়শ্রেণী:ক্যালিফোর্নিয়ায় প্রকাশিত সংবাদপত্র
বিষয়শ্রেণী:সান ফ্রান্সিস্কোতে প্রকাশিত সংবাদপত্র
বিষয়শ্রেণী:সান ফ্রান্সিস্কো বে এরিয়ায় প্রকাশিত দৈনিক সংবাদপত্র
বিষয়শ্রেণী:হার্স্ট কমিউনিকেশন্সের প্রকাশনা
বিষয়শ্রেণী:জর্জ পক পুরস্কার প্রাপক
রায়ান ফিলিপ

**ম্যাথিউ রায়ান ফিলিপ** () (জন্ম: ১০ সেপ্টেম্বর, ১৯৭৪)), যদি **রায়ান ফিলিপ** নামেই সমধিক পরিচিত একজন মার্কিন অভিনেতা। *ওয়াল লাইফ টু লাইভ* সোপ অপরাতে অভিনয়ের পর তিনি ১৯৯০-এর দশকের শেষের দিকে চলচ্চিত্রে অভিনয় শুরু করেন। তার অভিনীতি চলচ্চিত্রগুলোর মধ্যে আছে *আই নো হোয়াট ইউ ডিড লাস্ট সামার*, *[[ক্রুয়েল ইনটেনশন্স]]* এবং *[[৫৪ (চলচ্চিত্র)|৫৪]]*। খুব সাম্প্রতিককালে তিনি একাডেমি পুরস্কার বিজয়ী চলচ্চিত্র *[[ক্র্যাশ (২০০৪-এর চলচ্চিত্র)|ক্র্যাশ]]*-এ অভিনয় করেছেন। এছাড়া ২০০৭ সালে তিনি *ব্রিচ* নামের সত্য ঘটনা অবলম্বনে নির্মিত একটি চলচ্চিত্রেও অভিনয় করেছেন।

## ব্যক্তিগত জীবন
১৯৯৭ সালে ফিলিপ অভিনেত্রী রিজ উইদারস্পুনের ২১তম জন্মদিনের অনুষ্ঠানে অংশগ্রহণ করেন। সেসময় তার সাথে উইদারস্পুনের দেখা হয়, এবং পরবর্তীতে তিনি গণমাধ্যমকে জানান যে তারা সেদিন পুরো রাত একত্রে কাটিয়েছেন, এবং উইদারস্পুন ফিলিপকে বলেছেন, “আমার মনে হয় তুমি হচ্ছো আমার জন্মদিনের উপহার” পরের দিন সকালে ফিলিপ ছবির শুটিংয়ের কাজে ক্যালিফোর্নিয়া ছেলে নর্থ ক্যারোলাইনা চলে যান। পরবর্তীতে চিঠি, ই-মেইল ও টেলিফোনের মাধ্যমে তাদের প্রেম চলতে থাকে। পরে ফিলিপ লস অ্যাঞ্জেলসে ফিরে এলে তারা একসাথে সময় কাটাটে থাকে এবং তাদের বাগদান হয় ১৯৯৮-এর ডিসেম্বরে। পরবর্তী বছরে তারা এক সাথে *[[ক্রুয়েল ইনটেনশন]]* চলচ্চিত্রে অভিনয় করা শুরু করে। ফিলিপ এবং উইদারস্পুন ৫ জুন, ১৯৯৯-এ সাউথ ক্যারোলাইনার এক খামারবাড়িতে ছোট ঘরোয়া অনুষ্ঠানে বিবাহ বন্ধনে আবদ্ধিত হন।

## তথ্যসূত্র

## বহিঃসংযোগ
* 

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন সোপ অপেরা অভিনেতা
মাইক নিউয়েল (পরিচালক)

**মাইকেল করম্যাক নিউয়েল** (; জন্ম: ২৮ মার্চ, ১৯৪২) একজন ইংরেজ চলচ্চিত্র ও টেলিভিশন পরিচালক ও  প্রযোজক। তিনি *[[ফোর ওয়েডিংস অ্যান্ড আ ফিউনারেল]]* চলচ্চিত্রের জন্য শ্রেষ্ঠ পরিচালনা বিভাগে বাফটা পুরস্কার অর্জন করেন, পাশাপাশি চলচ্চিত্রটি শ্রেষ্ঠ চলচ্চিত্র বিভাগে বাফটা পুরস্কার অর্জন করে। তার পরিচালিত অন্যান্য চলচ্চিত্র হল *ডনি ব্রাস্কো* (১৯৯৭) ও *[[হ্যারি পটার অ্যান্ড দ্য গবলেট অব ফায়ার (চলচ্চিত্র)|হ্যারি পটার অ্যান্ড দ্য গবলেট অব ফায়ার]]* (২০০৫), *লাভ ইন দ্য টাইম অব কলেরা* (২০০৭), *প্রিন্স অব পার্সিয়া: দ্য স্যান্ডস অব টাইম* (২০১০)।

## প্রারম্ভিক জীবন
নিউয়েল ১৯৪২ সালের ২৮শে মার্চ হের্টফোর্ডশারের সেন্ট আলবান্সে জন্মগ্রহণ করেন। তার পিতামাতা অপেশাদার অভিনয়শিল্পী ছিলেন। নিউয়েল সেইন্ট অ্যালবানস স্কুলে পড়াশোনা করেছেন। এরপর তিনি কেমব্রিজ বিশ্ববিদ্যালয়ের ম্যাগডালিন কলেজে ইংরেজি সাহিত্যে অধ্যয়ন করেন। মঞ্চে কাজ শুরু করার জন্য পবর্তীতে তিনি গ্রেনাডা টেলিভিশনে তিন বছরের একটি প্রশিক্ষণ গ্রহণ করেছিলেন।

## কর্মজীবন
তার পরিচালিত প্রণয়ধর্মী হাস্যরসাত্মক *[[ফোর ওয়েডিংস অ্যান্ড আ ফিউনারেল]]* চলচ্চিত্রটি সমাদৃত হয়। এই কাজের জন্য তিনি শ্রেষ্ঠ পরিচালনা বিভাগে বাফটা পুরস্কার অর্জন করেন, পাশাপাশি এটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করে এবং শ্রেষ্ঠ চলচ্চিত্র বিভাগে বাফটা পুরস্কার ও শ্রেষ্ঠ বিদেশি চলচ্চিত্র বিভাগে সেজার পুরস্কার অর্জন করে। এটি সে সময় পর্যন্ত সর্বোচ্চ আয়কারী ব্রিটিশ চলচ্চিত্র, যা বিশ্বব্যাপী বক্স অফিসে ২৪৪ মিলিয়ন মার্কিন ডলারের অধিক আয় করে।

২০০৫ সালে তিনি ''হ্যারি পটার'' চলচ্চিত্র ধারাবাহিকের চতুর্থ চলচ্চিত্রায়ন *[[হ্যারি পটার অ্যান্ড দ্য গবলেট অব ফায়ার (চলচ্চিত্র)|হ্যারি পটার অ্যান্ড দ্য গবলেট অব ফায়ার]]* পরিচালনা করেন, যার ফলে তিনি *হ্যারি পটার* চলচ্চিত্র ধারাবাহিক পরিচালনা করা প্রথম ব্রিটিশ পরিচালক। চলচ্চিত্রটি বিপুল সমাদৃত হয় এবং বিশ্বব্যাপী ব্যবসায়িক সফলতা লাভ করে, যা ২০০৫ সালের সর্বোচ্চ আয়কারী চলচ্চিত্র ছিল।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ চলচ্চিত্র পরিচালক
বিষয়শ্রেণী:ইংরেজ চলচ্চিত্র প্রযোজক
বিষয়শ্রেণী:ইংরেজ টেলিভিশন পরিচালক
বিষয়শ্রেণী:ইংরেজ টেলিভিশন প্রযোজক
বিষয়শ্রেণী:ব্রিটিশ কাল্পনিক চলচ্চিত্র পরিচালক
বিষয়শ্রেণী:ব্রিটিশ হাস্যরসাত্মক চলচ্চিত্র পরিচালক
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী
বিষয়শ্রেণী:ম্যাগডালিন কলেজ, কেমব্রিজের প্রাক্তন শিক্ষার্থী
জন কিউস্যাক

**জন পল কিউস্যাক** (; জন্ম: ২৮ জুন ১৯৬৬) হচ্ছেন একজন মার্কিন চলচ্চিত্র অভিনেতা, প্রযোজক এবং চিত্রনাট্যকার। তিনি *সে এনিথিং...* চলচ্চিত্রের জন্য ১৯৯০ সালে মোস্ট প্রমিজিং অ্যাক্টর পুরস্কার জয় করেছিলেন। এছাড়া ১৯৯৮ সালে তিনি *কন এয়ার*-এ অভিনয়ের জন্য সেরা পার্শ্ব অভিনেতা হিসেবে ব্লকবাস্টার এন্টারটেইনমেন্ট পুরস্কার, এবং কমিটমেন্ট টু শিকাগো পুরস্কার লাভ করেছেন। কিউস্যাকের অভিনীত অন্যান্য উল্লেখযোগ্য চলচ্চিত্রসমূহ হল *বেটার অফ ডেড* (১৯৮৫), *গ্রস পয়েন্ট ব্ল্যাংক* (১৯৯৭), *[[বিয়িং জন মালকভিচ]]* (১৯৯৯), *হাই ফিডেলিটি* (২০০০), *ফোরটিন হান্ড্রেড এইট* (২০০৭), *[[২০১২ (চলচ্চিত্র)|টুয়েন্টি টুয়েলভ]]* (২০০৯), *দ্য রেভেন* (২০১২)।

## প্রাথমিক জীবন
কিউস্যাকের জন্ম ইলিনয়ের এক আইরিশ মার্কিন ক্যাথলিক পরিবারে। তার বাবা ডিক কুস্যাক (১৯২৫-২০০৩), এবং বোন অ্যান, জোয়ান, সুসি, এবং ভাই বিল নিজেরাও অভিনয়শিল্পী। অভিনয়ের পাশাপাশি তার বাবা তথ্যচিত্রও নির্মাণ করতেন, এবং তার মালিকানাধীন একটি প্রযোজনা প্রতিষ্ঠান ছিলো। কুস্যাকের মা ন্যান্সি, ছিলেন একজন গণিতের শিক্ষক এবং রাজনৈতিক কর্মী। কিউস্যাক কিছুদিন নিউ ইয়র্ক ইউনিভার্সিটিতে পড়াশোনাও করেছেন।

## কর্মজীবন
থাম্ব|বাম|200px|জন কিউস্যাক, মে ২০০৬।
স্পাইক জোন্সের কল্পনাধর্মী *[[বিয়িং জন মালকভিচ]]* (১৯৯৯) চলচ্চিত্রে কিউস্যাক পুতুল নাচ অধিকারী চরিত্রে অভিনয় করেন, যিনি নাম ভূমিকার অভিনেতা জন মালকভিচকে তার মনে ধারণ করেন। চলচ্চিত্রটি তিনটি বিভাগে একাডেমি পুরস্কারের মনোনয়ন লাভ করে, সেগুলো হল শ্রেষ্ঠ পরিচালনা (স্পাইক জোন্স), শ্রেষ্ঠ মৌলিক চিত্রনাট্য (চার্লি কফম্যান) ও শ্রেষ্ঠ পার্শ্ব অভিনেত্রী (ক্যাথরিন কিনার)। পরের বছর তিনি নিক হর্নবির উপন্যাস অবলম্বনে নির্মিত *হাই ফিডেলিটি* (২০০০) চলচ্চিত্রে অভিনয় করে শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। রোল্যান্ড এমেরিখের বিপর্যয়ধর্মী *[[২০১২ (চলচ্চিত্র)|টুয়েন্টি টুয়েলভ]]* (২০০৯) চলচ্চিত্রে তিনি একজন সংগ্রামী ঔপন্যাসিকের চরিত্রে অভিনয় করেন, যিনি বিপর্যয় থেকে নিজেকে ও মানবজাতিকে বাঁচাতে চেষ্টা করেন। কিউস্যাক এডগার অ্যালান পো'র গল্প অবলম্বনে জেমস ম্যাকটেগুর জীবনীমূলক *দ্য রেভেন* (২০১২) এবং ডেভিড ক্রোনেনবার্গের *ম্যাপস টু দ্য স্টার্স* (২০১৪) চলচ্চিত্রে অভিনয় করেন।

## চলচ্চিত্রের তালিকা
### চলচ্চিত্র

## তথ্যসূত্র

## বহিঃসংযোগ

* 
* 
* 
* John Cusack Interview
* The Onion A.V. Club interview 

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:প্রাক্তন রোমান ক্যাথলিক
বিষয়শ্রেণী:মার্কিন ব্লগার
বিষয়শ্রেণী:শিকাগোর অভিনেতা
বিষয়শ্রেণী:মার্কিন পুরুষ ব্লগার
জেফ্রি ডেভার

**জেফরি ডেভার** () (জন্ম: ৬ মে, ১৯৫০) একজন মার্কিন রহস্য ও অপরাধ সাহিত্য লেখক। যদিও তিনি আইন পড়াশোনা করেছেন, এবং আইন পেশাজীবী হিসেবেও কাজ করেছেন, কিন্তু তিনি তার পেশাজীবন শুরু করেছিলেন মূলত একজন সাংবাদিক হিসেবে।

## বহিঃসংযোগ
* Jeffery Deaver's Official Web Site
* Jeffery Deaver's Polish Web Site
* Fantastic Fiction Author Page
* 
* "The Chopin Manuscript" on Audible.com

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন সাহিত্যিক
বিষয়শ্রেণী:মার্কিন পুরুষ সাংবাদিক
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:ইলিনয়ের ঔপন্যাসিক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২১শ শতাব্দীর মার্কিন পুরুষ লেখক
ডিট্রয়েট ফ্রি প্রেস

***ডিট্রয়েট ফ্রি প্রেস*** () হচ্ছে যুক্তরাষ্ট্রের মিশিগান অঙ্গরাজ্যের ডিট্রয়েট শহরের সবচেয়ে বেশি বিক্রিত পত্রিকা। এটির রবিবারের সংস্করণ ***সানডে ফ্রি প্রেস*** নামে পরিচিত। মাঝে মাঝে পত্রিকাটিকে ছোট করে *ফ্রিপ* (যেহেতু পত্রিকাটির ওয়েবসাইট অ্যাড্রেস ফ্রিপ ডট কম) নামেও ডাকা হয়। প্রাথমিকভাবে যে কাউন্টিগুলোতে এই পত্রিকাটি সরবরাহ করা হয় তা হচ্ছে ওয়েইন, অকল্যান্ড, ম্যাকম্ব, লিভিংস্টোন, ওয়াশটেনো, এবং মনরো কাউন্টি।

পত্রিকাটি গ্যানেট কোম্পানির মালিকানাধীন, যাদের মালিকানায় ডিট্রয়েটের আরো একটি বহুল প্রচারিত পত্রিক *দ্য ডিট্রয়েট নিউজ* রয়েছে। পত্রিকাটি এ পর্যন্ত মোট আটবার পুলিৎজার পুরস্কার জয় করেছে। সম্পাদকীয়-এর দিক থেকে *ডিট্রয়েট নিউজ* পত্রিকাটির চেয়ে *ডিট্রয়েট ফ্রি প্রেস* পত্রিকাটি অনেক উদারপন্থী।

## তথ্যসূত্র

## বহিঃসংযোগ
* Official website
* Gannett subsidiary profile of the ''Detroit Free Press''
* Detroit Newspaper Partnership

বিষয়শ্রেণী:১৮৩১-এ প্রতিষ্ঠিত প্রকাশনা
বিষয়শ্রেণী:ডেট্রয়েটের সংবাদপত্র
বিষয়শ্রেণী:পুলিৎজার পুরস্কার বিজয়ী সংবাদপত্র
বিষয়শ্রেণী:জনসেবায় পুলিৎজার পুরস্কার বিজয়ী
বিষয়শ্রেণী:গ্যানেট পাবলিকেশনস
গার্ল, ইন্টারাপ্টেড

***গার্ল, ইন্টারাপ্টেড*** () হচ্ছে সুসানা কায়জেনের লিখিত, এবং মার্কিন যুক্তরাষ্ট্র থেকে ১৯৯৩ সালে প্রকাশিত একটি বেস্ট সেলার স্মৃতিচারণমূলক গ্রন্থ। এই বইতে কায়জেন উঠিয়ে এনেছেন ১৯৬০-এর দশকে তার একটি মানসিক হাসপাতালে থাকার অভিজ্ঞতা। এখানে তিনি ভর্তি হয়েছিলেন বর্ডারলাইন পার্সোনালিটি ডিসঅর্ডার রোগটি নিয়ে।

যখন সুসানা কায়জেন *ফার আফিয়েল্ড* উপন্যাসটি লিখছিলেন, তখনই অসুস্থতায় পড়ে ম্যাকলিন হসপিটালে ভর্তি হন, এবং দুই বছর সেখানে চিকিৎসাধীন থাকেন। এরপর বইটি শেষ করার পর তিনি যখন তার আইনজীবীর সহায়তায় হাসপাতাল থেকে ছাড়া পান, তারপর তিনি *গার্ল, ইন্টারাপ্টেড* বইটি লেখা শুরু করেন।

## তথ্যসূত্র

## বহিঃসংযোগ
* Girl, Interrupted on SparkNotes

বিষয়শ্রেণী:১৯৯৩-এর বই
বিষয়শ্রেণী:ইংরেজি ভাষার বই
বিষয়শ্রেণী:আত্মজীবনী
বিষয়শ্রেণী:বিষাদগ্রস্ততা বিষয়ক বই
বিষয়শ্রেণী:মার্কিন স্মৃতিকথা
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:মানসিক স্বাস্থ্য সম্পর্কে বই
উইনোনা রাইডার

**উইনোনা লরা হরোউইট্‌জ** ( — উচ্চারণ: *উঈ-নো-না লরা হরোঊইট্‌জ্‌*) (জন্ম: ২৯ অক্টোবর, ১৯৭১), যিনি তার পেশাগত নাম **উইনোনা রাইডার** নামে বেশি পরিচিত, একজন মার্কিন অভিনেত্রী, যিনি মূলত, নাট্য, রম্য, ও বিজ্ঞান কল্পকাহিনীমূলক চলচ্চিত্রে অভিনয় করেন। তার অভিনীত প্রথম উল্লেখযোগ্য চলচ্চিত্রটি ছিলো *লুকাস* (১৯৮৬)। টিম বার্টন পরিচালিত *বিটলজুস* ছবিতে অভিনয় করে তিনি সমালোচনামূলক ও বাণিজ্যিকভাবে আলোচনায় উঠে আসেন। চলচ্চিত্র ও টেলিভিশনে বেশকিছু চরিত্রে অভিনয়ের পর রাইডার কাল্ট চলচ্চিত্রে অভিনয় শুরু করেন, এবং তিনি তার প্রথম কাল্ট চলচ্চিত্র *হেদারস* (১৯৮৯)-এ একজন কিশোরীর ভূমিকায় অভিনয় করেন।

তিনি ১৯৯০-এর দশকের অন্যতম সফল অভিনেত্রী। এই সময়ে তিনি নাট্যধর্মী *মারমেইডস* (১৯৯০) ছবিতে অভিনয় করে একটি গোল্ডেন গ্লোব পুরস্কারের মনোনয়ন লাভ করেন এবং একই বছর বার্টনের রূপকথাধর্মী *এডওয়ার্ড সিজারহ্যান্ডস* চলচ্চিত্রে জনি ডেপের বিপরীতে এবং ১৯৯২ সালে ফ্রান্সিস ফোর্ড কোপলার গথিক ভীতিপ্রদ প্রণয়মূলক *ব্রাম স্টকার্স ড্রাকুলা* চলচ্চিত্রে গ্যারি ওল্ডম্যানের বিপরীতে অভিনয় করে। *[[দি এজ অফ ইনোসেন্স (চলচ্চিত্র)|দি এজ অফ ইনোসেন্স]]* ছবিতে অভিনয় করে রাইডার সেরা পার্শ্ব অভিনেত্রী বিভাগে গোল্ডেন গ্লোব পুরস্কার জয় করেন, এবং একই বিভাগে একাডেমি পুরস্কারের জন্য মনোনয়ন লাভ করেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মিনেসোটার অভিনেত্রী
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:রোমানীয় ইহুদি বংশোদ্ভূত মার্কিন ব্যক্তি
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২০শ শতাব্দীর মার্কিন ইহুদি
মেথড অ্যাক্টিং

**মেথড অ্যাক্টিং** () হচ্ছে অভিনয়ের একটি কৌশল, যেখানে অভিনয়শিল্পী বাস্তব জীবনে তাঁর চরিত্রের মতো জীবন-যাপন করেন, এবং ঠিক সেই ধরনের আচার-আচরণে অভ্যস্ত হন, যেন, তিনি তাঁর চরিত্রে অভিনয়ের সময় জীবনধর্মী অভিনয় ফুটিয়ে তোলেন। একে বলা হয় পুরোটা চরিত্র হয়ে যাওয়া, কারণ তখন তাঁরা আর নিজেরা অভিনয় করেন না, বরং তাঁরা নিজেরাই ঐ চরিত্রটি হয়ে যান, এবং চরিত্রের মতোই কর্মকাণ্ড করতে থাকেন। বর্তমান বিশ্বের এরকম কয়েকজন মেথড অ্যাক্টরের মধ্যে ড্যানিয়েল ডে-লুইস এবং জনি ডেপ অন্যতম।

বিভিন্ন বর্ষীয়ান অভিনেতা এ অভিনয় কৌশল শিক্ষা দিয়েছেন। এদের মধ্যে আছেন অভিনেতা লি স্ট্র্যাসবার্গ, যিনি তাঁর প্রতিষ্ঠিত অভিনয় স্কুল লি স্ট্র্যাসবার্গ থিয়েটার অ্যান্ড ফিল্ম ইন্সটিটিউটে তাঁর নিজের আবিষ্কৃত মেথড অ্যাক্টিংয়ের কৌশল শিক্ষা দেন।

## তথ্যসূত্র

বিষয়শ্রেণী:অভিনয়
বিষয়শ্রেণী:নাট্যকলা
জিবুতি (শহর)

**জিবুতি (শহর)** (, , , ) জিবুতির রাজধানী এবং বৃহত্তম শহর। ২০০৯ এর হিসাব অনুসারে জিবুতি শহরের জনসংখ্যা ছিল ৬১০,৬০৮।

## ইতিহাস

জিবুতি এর পূর্ব উপকূলে মানুষের বসতির প্রমাণ রয়েছে ব্রোঞ্জ যুগ থেকে।

১৮৬২ সাল থেকে ১৮৯৪ সাল পর্যন্ত, তাদজৌরা উপসাগর এর উত্তরের ভূমিকে বলা হত *[[ওবক]]* এবং ইসা এবং আফার সুলতান দ্বারা শাসিত হয়েছিল। ফ্রান্স  স্থানীয় কর্তৃপক্ষের  সাথে ১৮৮৩ থেকে ১৮৮৭ সালের মধ্যে বিভিন্ন চুক্তিতে স্বাক্ষর করেছিল এই অঞ্চলে প্রথম পা রাখার জন্য।  ১৮৮৮ সালের ২ এবং ৯ ফেব্রুয়ারী ফ্রাঙ্কো-ব্রিটিশ কূটনৈতিক নোটের বিনিময় দুই দেশের উপনিবেশগুলির মধ্যে আঞ্চলিক সীমা নির্ধারণ করে; সুস্পষ্টভাবে ফরাসি কর্তৃত্বের অধীনে তাদজৌরা উপসাগরের দক্ষিণ উপকূল, যার মধ্যে একটি উপদ্বীপ নিমজ্জিত মালভূমির সমন্বয়ে গঠিত, রাস জিবুতি একটি অত্যন্ত কৌশলগত অবস্থান, ফরাসি নকশার জন্য ভবিষ্যতের সেতুবন্ধন। আফ্রিকা এবং এশিয়ার বাকি অংশ। তখনই এই বিন্দুটি হারার অভিমুখে কাফেলার প্রস্থান হিসাবে ব্যবহার করা শুরু হয়।

স্পানিয়াদ এলই পিনো একে ১৮৮৮ সালে একটি সমুদ্রবন্দর হিসেবে স্থাপিত করেন এবং ১৮৯১ সালে ফ্রান্স সোমালিলেন্ডের রাজধানী তাদজুরাহ্‌র থেকে জিবুতিতে নিয়ে আসা হয়। এইটি সফলতার সাথে আফার এবং ইসসা এর ফরাসি সরকারের ঔপনিবেশিক ভূখণ্ডের রাজধানী ছিল এবং পরে জিবুতির স্বাধীন রাষ্ট্রেরও।

## জলবায়ু
জিবুতি সাধারনভাবে সারা  বছর অবিরাম খুব গরম এবং শুষ্ক থাকে। বার্ষিক বৃষ্টিপাতের বেশিরভাগই অক্টোবর থেকে মে মাসের মধ্যে পড়ে। শহরটি প্রতি বছর গড়  বৃষ্টিপাত দেখে। গড় উচ্চ তাপমাত্রা ডিসেম্বর, জানুয়ারি এবং ফেব্রুয়ারি মাসে  থেকে জুলাই মাসে প্রায়  পর্যন্ত হয়।

এই জলবায়ু অঞ্চলে গ্রীষ্মকাল রয়েছে যা সর্বোচ্চ তাপমাত্রা  এবং সর্বনিম্ন তাপমাত্রা  এ পৌঁছায়। শীতকালে রাতের গড় তাপমাত্রা থাকে  এবং দিনের সর্বোচ্চ তাপমাত্রা । রোদ ছাড়া বছরের সবেমাত্র কোন দিন আছে, এবং এমনকি শীতকালে অনেক পরিষ্কার দিন আছে.

## তথ্যসূত্র

বিষয়শ্রেণী:জিবুতি শহর
বিষয়শ্রেণী:আফ্রিকার রাজধানী
বিষয়শ্রেণী:আফ্রিকার বন্দর শহর
বিষয়শ্রেণী:ভারত মহাসাগরের বন্দর ও পোতাশ্রয়
বিষয়শ্রেণী:১৮৮৮-এ আফ্রিকায় প্রতিষ্ঠিত
ইক্বামাহ্‌

**ইক্বামাহ্‌** () বা **ইকামত** হলো সামান্য পরিবর্তিত আযান, যা ফরয নামাজের জন্য দাঁড়িয়ে নিয়তের পূর্বে উচ্চারণ করতে হয়। পার্থক্য এই ইকামতের শেষভাগে "হাইয়া আলাল ফালাহ" দুইবার বলার পর "ক্বদ ক্বামাতিস সালাহ" বাক্যটি দুইবার বলতে হয়। ইকামতের বাক্যগুলো একবার করে হবে কি দুইবার করে হবে এ নিয়ে আলেমদের মধ্যে মতবিরোধ আছে।তবে দুই ভাবেই দেওয়া জায়েজ। 

## ইকামাহ্ সম্পর্কিত আলোচনা
আলী ইবনু আবদুল্লাহ‌ .. আনাস থেকে বর্ণিত, তিনি বলেন, বিলাল -কে আযানের বাক্যগুলো দু’ দু’বার এবং ইকামতের শব্দগুলো বেজোড় বলার নির্দেশ দেওয়া হল। ইসমায়ীল বলেন, আমি এ হাদীস আইয়্যূবের নিকট বর্ণনা করলে তিনি বলেন, তবে ‘কাদ্‌কামাতিস্‌ সালাত’ ব্যতীত। {সহীহ বুখারী (ইফাঃ)অধ্যায়ঃ ১০/ আযান (كتاب الأذان) হাদিস নাম্বার: **৫৮০**} 

সুলাইমান ইব্‌ন হারব্‌ ... আনাস থেকে বর্ণিত, তিনি বলেন, বিলাল কে আযানের শব্দ দু’বার এবং قد قامت الصلاة ব্যতীত ইকামাতের শব্দগুলো বেজোড় করে বলার নির্দেশ দেওয়া হয়েছিল। { সহীহ বুখারী (ইফাঃ) অধ্যায়ঃ ১০/ আযান (كتاب الأذان) হাদিস নাম্বার: **৫৭৮** }

আনাস ইবনু মালিক থেকে বর্ণিত। তিনি বলেন, সাহাবীগণ সালাতের ওয়াক্তের সংকেতবাহী কোন পন্থা খুঁজছিলেন। তখন বিলাল কে আযানের শব্দাবলী দুবার করে এবং ইকামতের শব্দাবলী একবার করে বলার নির্দেশ দেয়া হয়। { সুনানে ইবনে মাজাহ , অধ্যায়ঃ ৩/ আযান ও তার সুন্নাত , হাদিস নাম্বার:**৭২৯** }

## ইকামতের শব্দ গুলো দুইবার করে বলা

## ইক্বামাতের বাণী
সহিহুল বোখারী  সুনানে ইবনে মাজাহ 

## মহিলাদের নামাজে ইক্বামাত
মহিলাদের নামাজে আযান এবং ইক্বামাতের বিষয় নিয়ে ফক্বীহগণদের মধ্যে নানা মতভেদ রয়েছে। তবে সবচেয়ে গ্রহণযোগ্য মতামত হলো, ইমাম আহমাদ বিন হাম্বল ফতোয়া দিয়েছেন যে, মহিলারা জামাতে নামাজ আদায় করলেও আযান দিবে না তবে নির্দ্বিধায় ইক্বামাত বলতে পারে।

## তথ্যসূত্র

বিষয়শ্রেণী:নামাজ
বিষয়শ্রেণী:নামাজের পরিভাষা
জিবুতির জাতীয় সংগীত

**জিবুতি (গান)** জিবুতির জাতীয় সঙ্গীত। এটি ১৯৭৭ সালে স্বাধীনতার ওপর অবলম্বন করা হয়েছিল। এতে সোমালি শব্দ আছে। এটি গানের কথা দিয়েছেন এডেন এলমি এবং সুর দিয়েছেন আবদি রবলেহ্‌।

## গানের কথা

## আরও দেখুন
* জিবুতির ইতিহাস
* জিবুতির পতাকা

## তথ্যসূত্র

## বহিঃসংযোগ
* জিবুতির জাতীয় সঙ্গীতের গানের কথা 

বিষয়শ্রেণী:জাতীয় সঙ্গীত
বিষয়শ্রেণী:জিবুতির জাতীয় প্রতীক
বিষয়শ্রেণী:আফ্রিকার জাতীয় সঙ্গীত
ফজলুর রহমান খান (শিক্ষাবিদ)

**ফজলুর রহমান খান** একজন বাংলাদেশী শিক্ষাবিদ। তিনি শিক্ষকতা করেছেন ঢাকা বিশ্ববিদ্যালয়ের মৃত্তিকা বিজ্ঞান বিভাগে। ১৯৭১ সালের বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনী ও রাজাকার সংগঠন আল বদর ও আল শামসের হাতে নিহত বুদ্ধিজীবীদের মধ্যে তিনি একজন।

ফজলুর রহমান খান জন্মগ্রহণ করেন তৎকালীন ব্রিটিশ সাম্রাজ্যের (বর্তমান বাংলাদেশের) নেত্রকোণা জেলার মোহনগঞ্জ উপজেলার কজিয়াটি গ্রামে। তার পিতার নাম আব্দুল হাকিম খান, এবং মাতার নাম ফিরোজা খাতুন।

## শিক্ষাজীবন
তিনি মোহনগঞ্জ পাইলট উচ্চ বিদ্যালয় থেকে ১৯৫৪ সালে ম্যাট্রিকুলেশন (মাধ্যমিক) পরীক্ষায় উত্তীর্ণ হন। এরপর তিনি ভর্তি হন ময়মনসিংহের আনন্দমোহন কলেজে, এবং সেখান থেকে ১৯৫৮ সালে আই.এসসি. (উচ্চমাধ্যমিক) পরীক্ষায় উত্তীর্ণ হন। এরপর তিনি ১৯৬০ সালে ঢাকা বিশ্ববিদ্যালয়ের মৃত্তিকাবিজ্ঞান বিভাগ থেকে বি.এসসি. (স্নাতক) ও ১৯৬১ সালে একই বিভাগ থেকে এম.এসসি. (স্নাতকোত্তর) ডিগ্রি লাভ করেন। ১৯৬৮ সালে তিনি লন্ডন বিশ্ববিদ্যালয়ের ইম্পেরিয়াল কলেজ থেকে পিএইচ.ডি. ডিগ্রি লাভ করেন।

## মৃত্যু
১৯৭১ সালের ২৬ মার্চ ভোর রাতে পাকিস্তানি সেনারা তাকে তার তৎকালীন ইকবাল হলের (বর্তমান জহুরুল হক হল) আবাসিক শিক্ষকদের বসবাসের ভবনের নিজ শয়ন কক্ষে গুলি করে হত্যা করে। প্রায় দেড় দিন সেখানে পড়ে থাকার পর ২৭ মার্চ কারফিউ শিথিল হলে তার পরিবারের সদস্যগণ তাকে আজিমপুর কবরস্থানে সমাধিস্থ করেন।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:নেত্রকোণা জেলার ব্যক্তি
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
ফজলুর রহমান খান (দ্ব্যর্থতা নিরসন)

**ফজলুর রহমান খান** বলতে বোঝানো হতে পারে:

## ব্যক্তি
* ফজলুর রহমান খান, বিশ্বখ্যাত বাংলাদেশী স্থপতি ও পুরকৌশলী
* ফজলুর রহমান খান (শিক্ষাবিদ), বাংলাদেশি শিক্ষক ও বুদ্ধিজীবী
* ফজলুর রহমান খান (রাজনীতিবিদ), বাংলাদেশি রাজনীতিবিদ
* ফজলুর রহমান খান ফারুক, বাংলাদেশী মুক্তিযোদ্ধা, রাজনীতিবিদ

## আরও দেখুন

* ফজলুর রহমান, পাকিস্তানি রাজনীতিবিদ, পাকিস্তানের জাতীয় পরিষদের সদস্য, সাবেক মন্ত্রী ও বিরোধীদলীয় নেতা।
* ফজলুর রহমান (আমলা), পাকিস্তানি অবসরপ্রাপ্ত বিপিএস, ২২ গ্রেড এর আমলা, সিন্ধু প্রদেশের প্রধান সচিব ও পাকিস্তান ট্রেডিং কর্পোরেশনের সচিব
* ফজলুর রহমান খন্দকার, বীর উত্তম খেতাবপ্রাপ্ত মুক্তিযোদ্ধা
* ফজলুর রহমান বাবু, বাংলাদেশী অভিনেতা এবং সঙ্গীতশিল্পী
* ফজলুর রহমান মালিক, ভারতীয় উপমহাদেশের একজন ইসলামি বিদ্বান ব্যক্তি
* ফজলুর রহমান পটল, বাংলাদেশী রাজনীতিবিদ ও নাটোর-১ আসনের সংসদ সদস্য
এস. এম. এ. রাশীদুল হাসান

**এস. এম. এ. রাশীদুল হাসান** (১ নভেম্বর, ১৯৩২ - ১৪ ডিসেম্বর, ১৯৭১) একজন বাংলাদেশী শিক্ষাবিদ, শহীদ বুদ্ধিজীবী। তিনি ঢাকা বিশ্ববিদ্যালয় সহ বহু শিক্ষাপ্রতিষ্ঠানে শিক্ষকতা করেছেন।

## প্রাথমিক জীবন ও শিক্ষা
রাশীদুল হাসানের জন্ম ভারতের পশ্চিমবঙ্গ রাজ্যের বীরভূম জেলার বড়শিজা গ্রামে। তার মায়ের নাম খাদিজা বেগম, এবং বাবার নাম মৌলবি মোহাম্মদ আবু সাঈদ। ভাবতা আজিজিয়া মাদ্রাসায় ভর্তি হওয়ার মাধ্যমে তার শিক্ষাজীবন শুরু হয়। ১৯৪৯ সালে তিনি ঢাকার ইসলামিয়া ইন্টারমিডিয়েট কলেজ থেকে আই.এ. পাশ করেন। এরপর তিনি ঢাকা বিশ্ববিদ্যালয়ে ইংরেজি বিভাগে ভর্তি হন এবং সেখান থেকে ১৯৫২ সালে বি.এ. (অনার্স) ও ১৯৫৪ সালে এম.এ. (মাস্টার্স) ডিগ্রি লাভ করেন।

## কর্মজীবন
তার শিক্ষকতা জীবন শুরু হয় নরসিংদী কলেজে শিক্ষকতা শুরুর মধ্য দিয়ে। এক বছর সেখানে শিক্ষকতা করার পর তিনি চলে যান পাবনার এডওয়ার্ড কলেজে, এবং সেখানেও প্রায় তিন বছর শিক্ষকতা করেন। ১৯৫৭ সালে তিনি কলকাতায় চলে যান, এবং সেখানকার কৃষ্ণচন্দ্র কলেজের ইংরেজি বিভাগে শিক্ষক হিসেবে যোগ দেন। তার জীবনের সর্বশেষ কর্মক্ষেত্র ছিলো ঢাকা বিশ্ববিদ্যালয়। এখানে ইংরেজি বিভাগে তিনি ১৯৬৭ সালে প্রভাষক পদে যোগ দেন এবং ১৯৭০ সালে সেখানকার সিনিয়র প্রভাষক পদে পদোন্নতি লাভ করেন।

## মৃত্যু
১৯৭১ সালের ১৪ ডিসেম্বর পাকিস্তানি হানাদার বাহিনীর এ দেশীয় সহযোগীরা তাকে ঢাকা বিশ্ববিদ্যালয়েরই অপর শিক্ষক আনোয়ার পাশার বাসা থেকে ধরে নিয়ে যায়। ২২ দিন পর অন্যান্য বুদ্ধিজীবীদের মৃতদেহের সাথে তার লাশ ঢাকার মিরপুরের রায়েরবাজার বদ্ধভূমিতে পাওয়া যায়। ঢাকা বিশ্ববিদ্যালয় কেন্দ্রীয় মসজিদের পাশে তাকে সমাহিত করা হয়।

৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খানকে ১৯৭১ সালের ১০ থেকে ১৫ ডিসেম্বরের মধ্যে রাশীদুল হাসান এবং আনোয়ার পাশা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দেয় আন্তর্জাতিক অপরাধ ট্রাইব্যুনাল-২।

## সন্মাননা ও পুরস্কার
বাংলাদেশ সরকারের ডাক বিভাগ ১৯৯১ সালের ১৪ ডিসেম্বর শহীদ বুদ্ধিজীবী দিবসে এস.এম.এ রাশীদুল হাসানের নামে স্মারক ডাকটিকেট প্রকাশ করে। ২০১৮ সালে বাংলাদেশ সরকার তাকে মরণোত্তর স্বাধীনতা পুরস্কার সম্মাননায় ভূষিত করে।
## চিত্রশালা
থাম্ব|ঢাকা বিশ্ববিদ্যালয় কেন্দ্রীয় মসজিদের পাশে রাশীদুল হাসানের কবর

## তথ্যসূত্র

## বহিঃসংযোগ
* 
* গুণীজন ডট কম

বিষয়শ্রেণী:১৯৩২-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশে খুন হওয়া ব্যক্তি
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:পশ্চিমবঙ্গের শিক্ষাবিদ
জিঞ্জিরা গণহত্যা

**জিঞ্জিরা গণহত্যা** একটি পরিকল্পিত সামরিক গণহত্যা যা পাকিস্তানি সেনাবাহিনী ১৯৭১ সালে মুক্তিযুদ্ধের প্রারম্ভিক কালে সংঘটিত করে। ১৯৭১ সালের ২ এপ্রিল শুক্রবার ঢাকা বিভাগের অন্তর্গত, বুড়িগঙ্গা নদীর অপর পাড়ে কেরানীগঞ্জ উপজেলার জিঞ্জিরা,কালিন্দি ও শুভাড্যা এই তিন ইউনিয়নব্যপী এই গণহত্যাটি সংঘটিত হয়।

## হত্যাকাণ্ডের বিবরণ

মুক্তিযুদ্ধের প্রারম্ভিক কালে ২৫ মার্চ অপারেশন সার্চলাইট এর পূর্বপরিকল্পিত গণহত্যার পর ঢাকা নগরীর বেঁচে যাওয়া মানুষজন পালানোর স্থান ও প্রথম নিরাপদ আশ্রয়স্থল রূপে বুড়িগঙ্গা নদীর অপর পাড়ে অবস্থিত জিঞ্জিরার দিকে যাত্রা করে। জিঞ্জিরা ও এর আশেপাশের অঞ্চলগুলো ছিল তখন প্রধানত হিন্দু অধ্যুষিত অঞ্চল। তাই সেগুলো আগে থেকেই পাকিস্তানি বাহিনী কর্তৃক চিহ্নিত ছিল। যখন ঢাকা থেকে পালিয়ে সবাই সেখানে একত্রিত হতে থাকে, তখন পাকিস্তানি বাহিনী সেখানে গণহত্যা চালানোর প্রস্তুতি নেয়। তারা ১ এপ্রিল মধ্যরাতের পর থেকে অর্থাৎ ২ এপ্রিল ভোর থেকে জিঞ্জিরায় সৈন্য সমাবেশ করতে থাকে এবং কেরানীগঞ্জকে চারপাশ থেকে ঘিরে ফেলে।

অপারেশন সার্চলাইট পরিচালক ব্রিগেডিয়ার জাহানজেন আরবাব জিঞ্জিরায় অপারেশন চালানোর সিদ্ধান্ত নেন। অপারেশনের দায়িত্ব দেওয়া হয়েছিল ব্রিগেডিয়ার জেনারেল বশিরকে। পাকিস্তানরা ঐদিন গভীর রাতেই বুড়িগঙ্গার অন্য পাড়ের মিটফোর্ড হাসপাতাল অধিকার করে এবং চিকিৎসালয় সংলগ্ন পরীবিবির মসজিদের ছাদ থেকে আনুমানিক ৫টায় ফ্লেয়ার ছুড়ে গণহত্যা আরম্ভ করার জন্য সংকেত প্রদান করে। ভোরের আগেই গানবোট দিয়ে সেনা নামানো হয় জিঞ্জিরা, কালিন্দী ও শুভাঢ্যা ইউনিয়নে।এরপর প্রথমেই হানাদার সেনারা  জিঞ্জিরা ও বড়িশুর বাজার গান পাউডার দিয়ে জ্বালিয়ে দেয়। শুরু হয় ইতিহাসের এক ভয়াল হত্যাযজ্ঞ। এ বিষয়ে ডেইলি স্টার পত্রিকায় ২ এপ্রিল ২০২৩ সংখ্যায় প্রত্যক্ষদর্শীদের সাক্ষাৎকারে কিছু চাক্ষুষ বর্ণণা উল্লেখ করা হয়েছে।

প্রায় আনুমানিক ভোর সাড়ে ৫ টা থেকে হত্যাযজ্ঞ শুরু করে একটানা নয় ঘণ্টা চালিয়ে যায় এবং দুপুর ২.৩০ এ হত্যাযজ্ঞ শেষ করে। তারা ঘরবাড়িতে গান পাউডার ছিটিয়ে আগুন লাগিয়ে দেয়। মান্দাইল ডাকের সড়কের সামনের পুকুরের পাড়ে পাকিস্তানি বাহিনী ষাট জন লোককে একসাথে একই সারিতে দাঁড় করিয়ে হত্যা করে। এ গণহত্যায় আনুমানিক সহস্র বা তার চেয়ে অধিক সংখ্যক মানুষ মৃত্যুবরণ করে।

## পাকিস্তানি প্রচারযন্ত্রের মিথ্যা সংবাদ প্রচার

জিঞ্জিরা গণহত্যার পরের দিন, অর্থাৎ ৩ এপ্রিল ১৯৭১ পাকিস্তানি প্রচারযন্ত্র জিঞ্জিরা গণহত্যাকে ধামাচাপা দেয়ার জন্য এবং দেশের অন্যান্য মানুষ ও বহির্বিশ্বকে বিভ্রান্ত করার জন্য হত্যার সপক্ষে যুক্তি প্রদর্শন করে মিথ্যা খবর প্রচার করে। ৩ এপ্রিল তৎকালীন পাকিস্তান সরকার সমর্থিত পত্রিকা মর্নিং নিউজের একটি সংবাদের শিরোনাম ছিল এমন,"**Action against miscreants at Jinjira**" অর্থাৎ "**জিঞ্জিরায় দুষ্কৃতিকারীদের বিরুদ্ধে ব্যবস্থা গ্রহণ**"।

আর তৎকালীন পিটিভি (পাকিস্তান টেলিভিশন) ঐ দিন ২ এপ্রিল রাতে সংবাদ প্রচার করে,
" **বুড়িগঙ্গা নদীর অপর পাড়ে কেরানীগঞ্জের জিঞ্জিরায় আশ্রয় গ্রহণকারী বিচ্ছিন্নতাবাদী দুষ্কৃতিকারীদের কঠোর হাতে নির্মূল করা হয়েছে**"।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
বিষয়শ্রেণী:১৯৭১-এ বাংলাদেশ
বিষয়শ্রেণী:১৯৭১-এ পাকিস্তান
বিষয়শ্রেণী:পাকিস্তানে হত্যাকাণ্ড
বিষয়শ্রেণী:পাকিস্তানের সামরিক ইতিহাস
বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
বিষয়শ্রেণী:বাংলাদেশের মসজিদে হামলা
বিষয়শ্রেণী:২০শ শতাব্দীতে মসজিদে হামলা
বিষয়শ্রেণী:বাংলাদেশে ভবন ও স্থাপনায় অগ্নিসংযোগের ঘটনা
লু শুন

**লু শুন** (২৫ সেপ্টেম্বর ১৮৮১ - ১৯ অক্টোবর ১৯৩৬) ছিলেন একজন চৈনিক সাহিত্যিক, যিনি তার ছদ্মনাম **চৌ শুরেন** নামেই অধিক পরিচিত। তাকে ধরা হয় বিংশ শতাব্দিতে একজন অন্যতম প্রধান চৈনিক সাহিত্যিক হিসেবে এবং একই সাথে আধুনিক চৈনিক সাহিত্যের জনক রূপেও তাকে বিবেচনা করা হয়। তিনি ছিলেন একাধারে ছোটগল্পকার, সম্পাদক, অনুবাদক, সমালোচক, গদ্যলেখক এবং কবি।

## জন্ম
লু শুনের জন্ম চীনের চচিয়াং প্রদেশের শাওশিং শহরে। তার প্রথম নাম ছিলো চৌ চাংশৌ। পরবর্তীতে তার নাম হয় চৌ ইউশাই, এবং সবশেষে তার নাম তিনি রাখেন চৌ শুরেন। এই "শুরেন" শব্দের আক্ষরিক অর্থ একজন শিক্ষিত মানুষ হতে চাই। শুনের পরিবারও ছিলো যথেষ্ট পরিমাণ শিক্ষিত।

## শিক্ষা
নানচিংয়ের চিয়াংনান নৌ একাডেমীতে ১৮৯৮ সালের মে মাসে তিনি বিদ্যারম্ভ করেন। সেখানে লেখাপড়াকালীন তিনি 'চিয়াং চিয়ানশেং সম্বন্ধে মন্তব্য'সহ কয়েকটি প্রবন্ধ রচনা করেন। ১৯০০ সালে তিনি নানচিংয়ের চিয়াংনান সামরিক প্রশিক্ষণালয়ের অধীনস্থ 'রেলওয়ে এবং খনি বিদ্যালয়ে' লেখাপড়া শুরু করেন। ধ্রুপদী ভাষায় *ভ্রাতাদের প্রতি বিদায় সম্ভাষণ*সহ কয়েকটি কবিতা রচনা করেন। তিনি ১৯০২ সালে বৃত্তিলাভ করে জাপান যাত্রা করেন। টোকিও শহরের কোবুন কলেজে জাপানি ভাষা শিক্ষা শুরু করেন। ১৯০৪ সালের আগস্ট মাসে সেন্দাই চিকিৎসা শিক্ষা প্রতিষ্ঠানে চিকিৎসাবিদ্যা অধ্যয়ন শুরু করেন।

## সাহিত্যিক জীবন

## তথ্যসূত্র

## বহিঃসংযোগ
* Lu Xun and other historical figures
* Special Issue about Lu Xun at web.bureau.tohoku.ac.jp
* Lu Xun bibliography at mclc.osu.edu
* Pioneer of Modern Chinese Literature at www.coldbacon.com
* Lu Xun webpage 
* A Brief Biography of Lu Xun with Many Pictures
* Lu Xun and Japan

বিষয়শ্রেণী:১৮৮১-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:চৈনিক সাহিত্যিক
বিষয়শ্রেণী:চীনা কবি
বিষয়শ্রেণী:২০শ শতাব্দীর চীনা কবি
বিষয়শ্রেণী:২০শ শতাব্দীর ছদ্মনামধারী লেখক
বিষয়শ্রেণী:আধুনিকতাবাদী লেখক
পরবর্তী একাদশ

[thumbnail|400px|লাল রঙ এ এন-১১ জাতিসমূহ চিহ্নিত হয়েছে, বাম দিক থেকে: [মেক্সিকো, নাইজেরিয়া,মিসর, তুরস্ক, ইরান, পাকিস্তান, বাংলাদেশ, ইন্দোনেশিয়া, ভিয়েতনাম, দক্ষিণ কোরিয়া, ফিলিপাইন।]]
**পরবর্তী একাদশ** বা **নেক্সট ইলিভেন** (ইংরেজি: *Next Eleven* (বা *N-11*)) হল এগারটি দেশ - ইন্দোনেশিয়া, ইরান, তুরস্ক, দক্ষিণ কোরিয়া, নাইজেরিয়া, পাকিস্তান, ফিলিপাইন, বাংলাদেশ, ভিয়েতনাম, মিসর, মেক্সিকো-গোল্ডমান স্যাকস বিনিয়োগকারী ব্যাংক কর্তৃক চিহ্নিত, বিআরআইসি ভুক্ত দেশসমূহের পাশাপাশি যেসব দেশের ২১ শতকে পৃথিবীর বৃহত্তম অর্থনৈতিক শক্তিতে পরিণত হবার সম্ভাবনা রয়েছে। ব্যাংকটি ডিসেম্বর ১২, ২০০৫ তারিখে বিনিয়োগ সম্ভাবনা ও ভবিষ্যত অর্থনৈতিক সম্ভাবনা বিচার করে এ তালিকাটি প্রকাশ করে।

গোল্ডমান স্যাকস ক্ষুদ্রঅর্থনৈতিক স্থিতিশীলতা, রাজনৈতিক পরিপক্বতা, বাণিজ্য ও বিনিয়োগে উদার মানসিকতা এবং শিক্ষার মান বিবেচনা করে তালিকাটি প্রণয়ন করে।

## তথ্যসূত্র

## আরও পড়ুন
* "The N-11: More Than an Acronym" – Goldman Sachs study of N-11 nations, Global Economics Paper No: 153, March 28, 2007.
  
## বহিঃসংযোগ
* Development Bank Research Bulletin article
* Grant Thornton IBR - Emerging markets: reshaping the global economy. May 2008

বিষয়শ্রেণী:দেশ শ্রেণিবিভাগ
বিষয়শ্রেণী:উন্নয়ন
বিষয়শ্রেণী:অর্থনৈতিক ইতিহাস
বিষয়শ্রেণী:আন্তর্জাতিক সম্পর্ক
বিষয়শ্রেণী:বিনিয়োগ
বিষয়শ্রেণী:দেশসমূহের তালিকা
শতকরা হার

গণিত শাস্ত্রে **শতকরা হার** () বলতে কোনো সংখ্যাকে ১০০-এর ভগ্নাংশ হিসেবে প্রকাশ করা হয়।
## প্রতিক ও নামকরণ

পার্সেন্ট বোঝানোর জন্য "%" প্রতীক ব্যবহৃত হয়।
ইংরেজি "per cent" কথাটি অর্থ "per hundred" বা "প্রতি একশত"। এটিকে উচ্চারণ করা হয় "পার্সেন্ট" বা বাংলায় "শতকরা ভাগ" নামে।

## ব্যবহারের উদাহরণ
"৪৫%"-কে উচ্চারণ করা যেতে পারে "পঁয়তাল্লিশ পার্সেন্ট" বা "শতকরা ৪৫ ভাগ"। আর এই শতকরা 
৪৫ ভাগ পরিমাণটি হচ্ছে ৪৫/১০০ বা ০.৪৫।
## আরও দেখুন

## তথ্যসূত্র

বিষয়শ্রেণী:গণিত
বিষয়শ্রেণী:গাণিতিক প্রতীক
বিষয়শ্রেণী:প্রাথমিক পাটিগণিত